Document ID: 31997D0569

KOMISSION PÄÄTÖS,
tehty 16 päivänä heinäkuuta 1997,
väliaikaisista luetteloista kolmansien maiden laitoksista, joista jäsenvaltiot sallivat lihavalmisteiden tuonnin (ETA:n kannalta merkityksellinen teksti) (97/569/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on viimeksi muutettuna päätöksellä 97/34/EY (2), ja erityisesti sen 2 artiklan 1 kohdan ja 7 artiklan,
sekä katsoo, että
neuvoston päätöksessä 79/542/ETY (3), sellaisena kuin se on viimeksi muutettuna komission päätöksellä 97/160/EY (4), vahvistetaan luettelo kolmansista maista, joista jäsenvaltiot sallivat lihavalmisteiden tuonnin,
luettelo kolmansista maista, joista jäsenvaltiot sallivat siipikarjan ja luonnonvaraisen riistan lihasta saatujen lihavalmisteiden tuonnin, on laadittu neuvoston direktiivin 92/118/ETY (5), sellaisena kuin se on viimeksi muutettuna direktiivillä 96/90/EY (6), mukaisesti,
luettelo kolmansista maista, joista jäsenvaltiot sallivat kanin ja tarhatun riistan lihasta saatujen lihavalmisteiden tuonnin, on laadittu komission päätöksen 94/278/EY (7), sellaisena kuin se on viimeksi muutettuna päätöksellä 96/344/EY (8), mukaisesti,
monien tässä luettelossa olevien maiden osalta lihavalmisteiden tuonnilta vaadittavat eläinten terveyttä koskevat vaatimukset ja eläinlääkärintodistukset vahvistetaan komission päätöksessä 97/221/ETY (9) sekä komission päätöksessä 97/41/EY (10),
komissio on saanut tietyiltä kolmansilta mailta luettelot laitoksista, jotka mukana olevien takuiden mukaan vastaavat asianmukaisia yhteisön terveyttä koskevia vaatimuksia, ja jos tietty laitos ei noudata näitä takuita, sen yhteisöön suuntautuva vientitoiminta voidaan keskeyttää,
komissiolla ei ole ollut mahdollisuutta varmistaa, että kaikkien asianomaisten kolmansien maiden laitokset täyttävät yhteisön vaatimukset ja että toimivaltaisten viranomaisten antamat takuut ovat pätevät,
jotta kaupankäynti ei keskeytyisi kyseisistä maista tulevien lihavalmisteiden osalta, on tarpeen myöntää kyseisille maille ylimääräinen määräaika, jonka aikana jäsenvaltiot voivat jatkaa lihavalmisteiden tuomista tunnustamistaan laitoksista, edellyttäen, että näitä tuotteita pidetään kaupan ainoastaan kotimaan markkinoilla; komissio hankkii tämän määräajan aikana näiltä mailta tarvittavat takeet, jotta se voi lisätä ne luetteloon neuvoston päätöksen 95/408/EY yksityiskohtaisten sääntöjen mukaisesti,
T Osekin tasavallan osalta luettelo laitoksista on vahvistettu komission päätöksessä 97/299/EY (11),
tämän määräajan päättyessä sellaiset kolmannet maat, jotka eivät ole toimittaneet luetteloita laitoksistaan yhteisön säännösten mukaisesti, eivät enää voi viedä lihavalmisteita Euroopan yhteisöön,
tämän vuoksi jäsenvaltioiden on varmistettava, että laitokset, joista ne tuovat lihavalmisteita, vastaavat tuotantoa ja markkinoille saattamista koskevia vaatimuksia, jotka eivät voi olla lievemmät kuin yhteisön vaatimukset,
tämän vuoksi tiettyjen maiden osalta on mahdollista laatia väliaikaiset luettelot lihavalmisteita tuottavista laitoksista,
Mauritius on toimittanut päätöksen 95/408/EY 2 artiklan mukaisesti tiedot laitoksesta, josta sallitaan tuonti Euroopan yhteisöön,
tämä laitos, jossa on tehty yhteisön tarkastus paikalla, antaa riittävät hygieniatakeet ja tämän vuoksi se voidaan hyväksyä väliaikaiseen luetteloon laitoksista, joista tuotavien lihavalmisteiden tuonti voidaan sallia; tämän vuoksi olisi muutettava komission päätös 97/365/EY (12) vastaavasti, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava lihavalmisteiden tuonti liitteessä I mainittujen kolmansien maiden laitoksista.
2. Jäsenvaltiot voivat hyväksyä 31 päivään joulukuuta 1997 asti muiden kuin liitteessä olevien kolmansien maiden laitoksia lihavalmisteiden tuontia varten.
3. Lihavalmisteiden tuontiin sovelletaan edelleen myös muita eläinlääkintäalaa koskevia yhteisön säännöksiä.
2 artikla
Muutetaan päätöksen 97/365/EY liite lisäämällä siihen Mauritius tämän päätöksen liitteen II mukaisesti.
3 artikla
Tätä päätöstä sovelletaan 1 päivästä heinäkuuta 1997.
4 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä heinäkuuta 1997.

Labels: 17
5
0
3
6